94/904/EY: Neuvoston päätös, tehty 22 päivänä joulukuuta 1994, vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta



Virallinen lehti nro L 356 , 31/12/1994 s. 0014 - 0022

Suomenk. erityispainos Alue 15 Nide 14 s. 0156

Ruotsink. erityispainos Alue 15 Nide 14 s. 0156



NEUVOSTON PÄÄTÖS, tehty 22 päivänä joulukuuta 1994, vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta (94/904/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon vaarallisista jätteistä 12 päivänä joulukuuta 1991 annetun neuvoston direktiivin 91/689/ETY(1) ja erityisesti sen 1 artiklan 4 kohdan, sekä katsoo, että direktiivin 91/689/ETY 1 artiklan 4 kohdan mukaisesti olisi laadittava sen liitteen I ja II perusteella luettelo vaarallisista jätteistä, joilla tiedetään olevan yksi tai useampi sen liitteessä III luetelluista ominaisuuksista, poikkeustapauksissa jäsenvaltiot voivat jätteen haltijan asianmukaisella tavalla toimittamien asiakirjoihin perustuvien todisteiden perusteella päättää, ettei luettelossa olevalla tietyllä jätteellä ole yhtään direktiivin 91/689/ETY liitteessä III luetelluista ominaisuuksista, ja luettelo tarkastetaan määräajoin ja uudistetaan tarvittaessa jätteistä 15 päivänä heinäkuuta 1975 annetun neuvoston direktiivin 75/442/ETY(2) 18 artiklassa säädettyä menettelyä noudattaen, ON TEHNYT TÄMÄN PÄÄTÖKSEN: 1 artikla Hyväksytään tämän päätöksen liitteenä oleva vaarallisten jätteiden luettelo. Luettelossa olevilla jätteillä katsotaan olevan yksi tai useampi direktiivin 91/689/ETY liitteessä III luetelluista ominaisuuksista sekä kyseisen liitteen H 3 ja H 8 kohdan osalta yksi tai useampi seuraavista ominaisuuksista: - niiden leimahduspiste on pienempi tai yhtä suuri kuin 55 °C, - niiden sisältämän yhden tai useamman erittäin myrkylliseksi luokitellun aineen kokonaispitoisuus on yhtä suuri tai suurempi kuin 0,1 prosenttia, - niiden sisältämän yhden tai useamman myrkylliseksi luokitellun aineen kokonaispitoisuus on yhtä suuri tai suurempi kuin kolme prosenttia, - niiden sisältämän yhden tai useamman haitalliseksi luokitellun aineen kokonaispitoisuus on yhtä suuri tai suurempi kuin 25 prosenttia, - niiden sisältämän yhden tai useamman luokan R 35 syövyttävän aineen kokonaispitoisuus on yhtä suuri tai suurempi kuin yksi prosentti, - niiden sisältämän yhden tai useamman luokan R 34 syövyttävän aineen kokonaispitoisuus on yhtä suuri tai suurempi kuin viisi prosenttia, - niiden sisältämän yhden tai useamman luokan R 41 ärsyttävän aineen kokonaispitoisuus on yhtä suuri tai suurempi kuin kymmenen prosenttia, - niiden sisältämän yhden tai useamman luokan R 36, R 37 ja R 38 ärsyttävän aineen kokonaispitoisuus on yhtä suuri tai suurempi kuin 20 prosenttia, - niiden sisältämän yhden tai useamman syöpää aiheuttavana pidetyn (ryhmään 1 ja 2 kuuluvan) aineen kokonaispitoisuus on yhtä suuri tai suurempi kuin 0,1 prosenttia. 2 artikla Tämä päätös on osoitettu kaikille jäsenvaltioille. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER (1) EYVL N:o L 377, 31.12.1991, s. 20, direktiivi sellaisena kuin se on viimeksi muutettuna direktiivillä 94/31/EY (EYVL N:o L 168, 2.7.1994, s. 28) (2) EYVL N:o L 194, 25.7.1975, s. 39, direktiivi sellaisena kuin se on viimeksi muutettuna direktiivillä 91/692/ETY (EYVL N:o L 377, 31.12.1991, s. 49) LIITE VAARALLISET JÄTTEET DIREKTIIVIN 91/689/ETY 1 ARTIKLAN 4 KOHDAN MUKAAN Johdanto 1 Luettelossa olevat eri jätetyypit on määritelty jätenimikkeiden osalta kuusinumeroisella koodilla ja nimikeryhmien osalta kaksi- ja neljänumeroisella koodilla. 2 Jonkin aineen sisältyminen luetteloon ei välttämättä tarkoita, että sitä pidettäisiin kaikissa tapauksissa jätteenä. Luetteloon kuulumisella on merkitystä vain silloin, kun aine vastaa direktiivin 75/442/ETY 1 artiklan a kohdassa olevaa jätteen määritelmää, jollei sen 2 artiklan 1 kohdan b alakohdasta muuta johdu. 3 Luettelossa oleviin jätteisiin sovelletaan direktiivin 91/689/ETY säännöksiä, jollei sen 1 artiklan 5 kohdasta muuta johdu. 4 Direktiivin 91/689/ETY 1 artiklan 4 kohdan toisen luetelmakohdan mukaan vaarallisina pidetään kaikkia muita kuin jäljempänä lueteltuja jätteitä, joilla jäsenvaltio katsoo olevan jonkun liitteessä III luetelluista ominaisuuksista. Näistä tapauksista on ilmoitettava komissiolle, ja ne on tutkittava luettelon mukauttamiseksi direktiivin 75/442/ETY 18 artiklan mukaisesti. >TAULUKON PAIKKA>